“ทองไทย” ขึ้น 150 บ. ทองคำแท่ง ขายออกบาทละ 27,100 รูปพรรณ 27,600 บ.
"สมาคมค้าทองคำ" รายงานราคาทองเปิดตลาดเช้านี้ "ทองไทย" ปรับขึ้น 150 บ. ทองคำแท่ง ขายออกบาทละ 27,100 รูปพรรณ 27,600 บ.
"สมาคมค้าทองคำ" รายงานราคาทองเปิดตลาดเช้านี้ "ทองไทย" ปรับขึ้น 150 บ. ทองคำแท่ง ขายออกบาทละ 27,100 รูปพรรณ 27,600 บ.
16 พ.ย. 2563

สมาคมค้าทองคำ รายงานราคาทอง (96.5%) วันนี้ (16 พ.ย.63) เมื่อเวลา 09.26 น.ที่ผ่านมา ปรับขึ้น 150 บาท เมื่อเทียบกับประกาศราคาซื้อขายครั้งเดียวของวันเสาร์ที่ราคาปรับขึ้น 100 บาท โดยสัปดาห์ที่ผ่านมาราคาทองปรับลดลงมากถึง 1,300 บาท
โดยราคาทองคำแท่งวันนี้ รับซื้ออยู่ที่บาทละ 27,000.00 บาท ขายออกที่ราคาบาทละ 27,100.00 บาท
ทองรูปพรรณ รับซื้ออยู่ที่ราคาบาทละ 26,514.84 บาท ขายออกที่บาทละ 27,600.00 บาท
ราคาทองคำ Spot เช้านี้เคลื่อนไหวที่บริเวณ 1896 ดอลลาร์ หลังจากปิดตลาดเมื่อคืนวันศุกร์ที่ผ่านมาปรับตัวเพิ่มขึ้น 12.9 ดอลลาร์ ที่ระดับ 1,886.2 ดอลลาร์ เนื่องจากได้รับแรงหนุนจากการอ่อนค่าของสกุลเงินดอลลาร์สหรัฐ แต่อย่างไรก็ดี ราคาทองคำในรอบสัปดาห์นี้ปรับลดลงแรงมากถึง 3.24%
ทั้งนี้ รายงานเศรษฐกิจสำคัญของสหรัฐสัปดาห์นี้ ติดตามการประกาศ ดัชนีภาคการผลิตเขตรัฐนิวยอร์ก และดัชนีภาคการผลิตของเฟดฟิลาเดลเฟียเดือนพ.ย. ดัชนียอดขายปลีก ดัชนีภาคการผลิตอุตสาหกรรม ใบอนุญาตก่อสร้าง จำนวนที่อยู่อาศัยเริ่มสร้าง และยอดขายบ้านมือสองเดือนต.ค. รวมถึง จำนวนผู้ยื่นขอรับสวัสดิการว่างงานรายสัปดาห์ เป็นต้น
นอกจากนี้ติดตามประเด็นการเมืองในสหรัฐจากการกล่าวหาเรื่องการทุจริตการนับคะแนนผลการเลือกตั้ง ความคืบหน้าการพัฒนาวัคซีนต้านไวรัสโควิด-19 และ แรงซื้อขายทองคำจากกองทุน SPDR Gold Trust